Bill Gates vil producere coronamedicin i Hillerød

Microsoft-grundæggeren og — i de senere år – filantropen Bill Gates har planer om at producere biologisk medicin til behandling af coronavirus – og det skal foregå i Danmark.

Ifølge en pressemeddelelse har Gates indgået en aftale med virksomheden Fujifilm Diosynth Biotechnologies Denmark, som ligger i Hillerød. Aftalen indebærer, at firmaet skal afsætte “en betydelig andel” af sin kapacitet til produktion af medicinen.

Aftalen er kommet i stand gennem firmaet COVID-19 Therapeutics Accelerator, som er et initiativ, der er startet af Bill & Melinda Gates Foundation. Selskabet arbejder på højtryk for at fremskynde udviklingen af en behandling mod coronavirus. Fujifilm Diosynth Biotechnologies Denmark forventer – om alt går som forventet – at produktionen kan gå i gang i 2021.

– Menneskeheden står overfor en af sine største udfordringer i nyere tid. En løsning kræver en global indsats i samarbejde mellem offentlige, private og velgørende enheder. Dette partnerskab giver Fujifilm mulighed for at anvende sin tekniske ekspertise og betydelige produktionskapacitet i kampen mod denne pandemi, siger Andy Fenny, chefforretningschef i Fujifilm.

Bill Gates er en af tech-personligheder, der – modsat Elon Musk – har erkendt pandemiens potentielt katastrofale følger og tweeter aktivt om de videnskabeligt baserede fremskridt i kampe mod virusen.

Bill Gates vil producere coronamedicin i Hillerød