Nu kommer der corona-lyntest til mobilen

Det bliver snart muligt at foretage corona-lyntest hjemme i sofaen, direkte på mobiltelefonen. Den amerikanske fødevare og helse-gigant The Kroger Co. har lavet en løsning, der lige nu venter på godkendelse fra de amerikanske fødevare- og medicinalmyndigheder, FDA. Det fortæller selskabet i en pressemeddelelse.

Der er allerede produceret 1,5 milioner sæt, der er klar til at blive sendt ud til de amerikanske apoteker når godkendelsen kommer i hus. The Kroger Co. forventer herefter at kunne producere 30 millioner enheder om måneden. Om det er nok til at vi kan få dem til Danmark i nær fremtid er uvist. Det samme er det, om løsningen kan godkendes af EU.

For at bruge testen skal patienter følge en række enkle trinvise videoinstruktioner i en app for korrekt at indføre næsepinden og gennemføre den hurtige antigentest. Efter 15 minutter beder app’en patienten om at scanne deres hurtige test.

App’en bruger patentanmeldt, kunstig intelligensbaseret teknologi til at oplyse resultaterne på få sekunder. For at opfylde juridiske rapporteringskrav deler app’en også resultaterne med relevante folkesundhedsbureauer, oplyses det.

The Kroger Co. har allerede udsendt – ikke-digitale – løsninger til test for COVID-19, der bruges i USA. Ud over at skulle sælges på apoteker vil den nye mobile corona-lyntest også blive solgt direkte fra selskabet hjemmeside kroger.com.

Du læser iNPUT – magasinet om teknologi. Husk at tjekke vores hjemmeside, for at læse de seneste nyheder, følg os på Facebook og tjek de seneste videoer på vores YouTube-kanal.

Nu kommer der corona-lyntest til mobilen